Partsi

Partsi on küla Hiiumaa vallas Kärdla ja Suuremõisa vahel. Kuni 2017. aasta Eesti omavalitsuste haldusreformini kuulus küla Pühalepa valda.

Partsi piirneb põhjas Kõlunõmme ja Palade, läänes Sakla, edelas Loja, lõunas Leerimetsa, kagus Reikama ja idas Pühalepa-Harju külaga.

Nimi
Kohanimi lähtub sõnast parras 'äär, serv, vall'.  Kohanime on esmamainitud 1564 kujul Pardas.

Loodus
Partsi põhjaosa piirneb Kukka looduskaitsealaga. Külas asuvad Partsi allikad.

Elanike arv
Külas elas 2011. aasta rahvaloenduse andmetel 34 inimest. Neist 33 olid eestlased.

Tabel kajastab Partsi küla elanikke. 1977. aastal külaga liidetud Partsi asunduses elas 1959. aastal 49 elanikku ja 1970. aastal 40 elanikku. 
 Elanike arv  Aasta35  195932  197054  197963  198953  200034  201140  202042 2021

Talud 
Partsi küla ja Partsi asundus toimisid 1977. aastani eraldi haldusüksustena.

Partsi küla ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Härja   Lõppe 2  Juhani  Priit 3  Jürna  Aru, Peujal 4  Kukemaa  Edasi 5  Metsavahi  Singi 6  Peedu   Apri 7  Pöiali  Peujal 8  Rangi  Paljasma 9  Sihvre  Pöial 10  Tooma  Vorm 11  Tiiu    Aasma 12  Tõnise  Aru

Partsi asunduse talud 1939 

 Talu number  Talu nimi  Suguvõsa 1  Kaasiku  Juurik 2  Kaevu  Kaev 3  Lõppe   Lõpe 4  Metsa  Laupä 5  Niidi  Tõkke 6  Partsi  Randviir 7  Põllu   Aasma 8   Saare  Palade 9  Veski   Ala, Kerner 10  Värava   Allik

Ajalugu 
Rootsi aja alguses oli olemas Partsi vakus, mida on esmamainitud 1564. aastal. Partsi mõis rajati 1591 ja mõisa juurde kujunes küla. Läänemaa 1725–1726 adramaarevisjoni alusel elasid Partsi mõisa alal talupojad Partzi Siemo Jack ja Partzi Siemo Thomas.

1835 oli Partsi külas 5 talu, mille elanikud said perekonnanimedeks nimed: Apri, Aru (Arro), Juurik (Jurik), Kaljo, Nobrik, Park, Peujall, Vaha (Wahha), Valge (Walge), Veski (Weski) ja Worm. Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Partsi mõisa maale tekkis 1920. aastatel Partsi asundus, mis 1977. aastal liideti Partsi külaga.

Taristu 
Küla läbib Heltermaa–Kärdla–Luidja maantee, kus asub bussipeatus. Külas lõpeb Vana postimaantee. Suurest maanteest suundub itta Partsi–Kuri tee.

Kultuur 
Külas asuvad Partsi mõis, Partsi mõisa tuuleveski ja mälestusmärk Esimeses maailmasõjas langenud vene sõduritele.

Vaata ka
Eesti külade loend

Viited

Kategooria:Hiiumaa valla külad